Leaving on a Jet Plane

«Leaving on a Jet Plane» er en amerikansk sang, skrevet av John Denver i 1966. Den mest berømte innspillingen er med Peter, Paul and Mary. Originaltittelen var «Oh Babe I Hate to Go», men Denvers daværende produsent Milt Okun overbeviste ham om å forandre tittelen. 

Sangen ble opprinnelig innspilt i 1967 av the Chad Mitchell Trio og deretter senere samme år av Spanky and Our Gang. Peter, Paul and Marys versjon dukket første gang opp på gruppas album Album 1700 (1967). Sangen ble imidlertid ingen hit før den ble utgitt på singlen Warner Bros.-Sevent Arts 7340 i 1969. B-siden var «The House Song». «Leaving on a Jet Plane» ble første gang fremført i The Cellar Door i Washington, D.C. i 1966 av the Chad Mitchell Trio, hvor John Denver vikarierte for Chad Mitchell.

Coverversjoner 
1969: John Denver. Utgitt på hans debutsoloalbum Rhymes & Reasons. Hans nyinnspilling fra 1973 ble utgitt på John Denver's Greatest Hits.
1970: Oliver. Utgitt på albumet Again.
1970: The Kendalls.  
1979: The Swingers. Utgitt som A-siden på gruppas første og eneste single, på Rumble Records-etiketten.
1989: Sloppy Seconds. Utgitt som B-siden til gruppas single Come Back, Traci.
1992: Roger Whittaker. Utgitt blant annet på samlealbumet The Wind Beneath My Wings & Other Hits
1997: Me First and the Gimme Gimmes. Utgitt på gruppas første album Have a Ball.
1997: Drivin N Cryin. Utgitt på albumet Drivin' 'N' Cryin'''.
1998: Justin Kawika Young. Utgitt på albumet My Eyes Adore You. 
1998: Chantal Kreviazuk. Han spilte inn en versjon som ble anvendt i filmen Armageddon. I løpet av filmen sang A. J. Frost (Ben Affleck) en del av sangen til Grace, mens astronautene forlot for å gå ombord i romskipene.
2000: Eve 6. Utgitt som bonusspor på gruppas album Horrorscope. 
2003: Slightly Stoopid. Utgitt på gruppas album Everything You Need.

 Nynorsk versjon 
Halvor Kleppen har skrevet en nynorsk tekst. Den nynorske tittelen er «Eg dreg med morgonflyet».

 Innspilling 
Ivar Simastuen. Utgitt på LP-platen Den første gang jeg så deg (AB Records AB 4002) i 1982.

 Sampling 
Sangen tilskyndet et søksmål, fremsatt av John Denver, som involverte den britiske gruppen New Order. John Denver hevdet at det ordløse gitarbreaket på gruppens single Run 2 var basert på hans «Leaving on a Jetplane». Et forlik sikret at sangen aldri ville bli gjenutgitt i sin opprinnelige form.
«Leaving on a Jet Plane» er innskutt i sangen «Tell Me That You'll Wait» med eurodancegruppen Culture Beat under refrenget.
Monkey Majik samplet en liten del av sangen (nemlig linjene «You know I'm leaving on a jet plane, I don't know when I'll be back again») på sangen «Angel» fra gruppas album Westview.

 I populærkulturen 
I katastrofefilmen Armageddon (1998) sang Ben Afflecks rollefigur, mens andre rollefigurer koret, en impromptu versjon av sangen til gjenstanden for hans kjærlighet, spilt av Liv Tyler.
Det fiktive coverbandet Jeffster! gjorde en coverversjon av sangen i episoden Chuck Versus the Honeymooners i sesong tre av TV-serien Chuck.
I den utvidede versjonen av pilotepisoden til TV-serien Glee'' gjorde Will Schuester (musikklæreren som ble spilt av Matthew Morrison) en coverversjon av sangen.
Coverversjonen til den britiske sangeren Sophie Barker var med i British Airways fjernsynskampanje i 2006.
Den britiske eventyreren Bear Grylls gjorde en forkortet sing-alongversjon av sangen på slutten av hvert av hans tre liveshows i the Bear Grylls Live Australia Tour i september 2011.

Listeplasseringer 
Den viste seg å bli Peter, Paul & Marys største (og siste) hit og ble gruppas eneste # 1-sang på Billboard Hot 100-listen i USA. Sangen lå også tre uker på toppen av Billboard Easy Listening-listen og ble anvendt i reklamer for United Airlines i slutten av 1970-årene.

Versjonen til The Kendalls lå som # 52 på Billboard Hot Country Singles-listen.

Referanser

Eksterne lenker 
 

Sanger fra USA
Sanger fra 1966